नेपालले अघिल्लो संस्करणमा च्याम्पियन बन्दा फाइनलमा बहराइनको यु–२३ टिमलाई ३–० ले पराजित गर्दै च्याम्पियन बनेको थियो । फाइनलमा विमल घर्तीमगर, विशाल राई र नवयुग श्रेष्ठले गोल गरेका थिए । तीन जना खेलाडी अहिलेको टिममा पनि समावेश छ । एन्फाले गत सोमबारमात्रै बंगबन्धु गोल्डकपका लागि २० सदस्यीय टोलीको घोषणा गरेको थियो । बंगलादेशमै भएको साफ च्याम्पियनसिपको सेमिफाइनलमा पुगेको नेपाली टोलीमा यसपटक २ खेलाडीमात्र परिवर्तन भएका छन् ।
